בשנת 1985, ריכרד פון וייצזקר, נשיא מערב גרמניה, הצהיר: "לא הייתה "שעת אפס" אבל הייתה לנו הזדמנות להתחלה חדשה" ("Es gab keine "Stunde Null", aber wir hatten die Chance zu einem Neubeginn.") בכך קבע ש"איפוס ערכים מוחלט" מעולם לא התרחש בגרמניה שלאחר המלחמה. המונח "Stunde null" מרמז שהעבר נגמר ושום דבר מימי הנאציזם לא המשיך להתקיים מעבר לשעת האפס. ביקורת על כך קבעה שהמונח הזה מפצל ומהווה מחסום עבור יכולת הגרמנים להתמודד עם העבר הקרוב. רעיון "שעת האפס" מתנגש ישירות עם רעיון ההתמודדות עם העבר, מה שמחייב שימוש נבון ברעיון זה.
יעקב בן נעים
הרב יעקב בן נעים או אבן נעים (? -8 במרץ 1714) היה הרב הכולל, אב בית דין וראש מתיבתא באזמיר. מרבניה המפורסמים במאה ה17.
ביוגרפיה.
עסק רבות בהוצאת ספרי חותנו, רבה של אזמיר רבי אהרן לפפה.
מתוקף תפקידו כרב הכולל, נשא הרב יעקב דרשות בשבת על סדר פרשיות השבוע וכן בשבתות מיוחדות כגון שבת הלבשה, שבת הגדול, הספדים ועוד. תחילה נשא את דרשותיו בקהילת קודש "גברת" ולאחר מכן בקהילת קודש "אלגזי", מסיבה זו קרא את ספר דרשותיו בשם משכנות יעקב, מפני שלא במשכן אחד נאמרו כולם. את משאיו היה נוהג להתחיל בדברי התורה, להמשיך בנביאים ולסיים בהלכות עד ההלכה הפסוקה.
בדרשותיו מרבה לתקוף את אותם הלומדים קבלה שלא מפי רב מוסמך:
דבריו אלו מכוונים כנראה כלפי השבתאים שבדורו, שכן חמיו וכן רבי שלמה אלגאזי, שהיה חמיו של אהרן לפפה, עזבו שניהם את איזמיר בעקבות מחלוקתם נגד תומכי שבתי צבי, עם זאת, ר' יעקב לא נמנע מלהביא בספריו דברי קבלה רבים. מתלמידיו היו הרב יצחק אלבעלי הראשון והרב אברהם אבן עזרא.
נפטר בכ"א באדר ה'תע"ד באזמיר.
חיבוריו.
דרשותיו נדפסו לאחר מותו בספר משכנות יעקב (שאלוניקי 1721), והודפסו בשנית על ידי מכון אוצרות גאוני ספרד (ע"ר) בשנת 1997. לספרו הסכמות מהרב בנימין הלוי והרב יצחק הכהן רפפורט, רבני איזמיר.
בנוסף חיבר את קונטרס צניף מלוכה בנושא כבוד המלך ועניינים נוספים, נדפס בסוף ספר משכנות יעקב.
תשובות שלו ניתן למצוא בספר "אבק דרכים" לרבי ברוך קאלומטי (שאלוניקי תקע"ד) וכן בשו"ת לרבי חיים בנבנישתי.
עוד נזכרים דבריו בספר שנות חיים לרב חיים חזן (וניציאה תנ"ג), בספר פני שבת (איזמיר תרע"ג) לרבי ישראל יעקב אלגאזי.
כתובת בעל לבנון
כתובת בעל לבנון, המסומנת KAI 31, היא כתובת פיניקית שנמצאה בלימסול שבקפריסין בשמונה שברי ברונזה בשנות ה-70 של המאה ה-19 ונרכשה ב-1876 על ידי שארל קלרמון-גנו מסוחר בלימסול. בזמן גילוים הם נחשבו לממצא השני בחשיבותו בפליאוגרפיה השמית, אחרי מצבת מישע.
הכתובת, שנמצאה בקפריסין, מזכירה סוכן של קרתחדשת שהוא גם עבד של מלך הצידונים, ומבטאת מערכת "קולוניאלית" בין הישויות הפיניקיות.
הכתובת.
הכתובת המקורית נחרתה על שפת קערת ברונזה. שרדו ממנה שמונה שברים, המסודרים כך:
לפי התאמה פיזית בין השברים והתאמה בתוכנם, הכתובת משוחזרת כך (שברים 1-6):
כלומר: "... סוכן קרתחדשת עבד חירם מלך צידונים, אז נתן לבעל לבנון אדוני ראשית נחושת...". שברים 7 ו-8 אינם חלק מהרצף של שברים 1-5, והשתייכו לחלק אחר מהכתובת. נחום סלושץ קרא את האות ח' שבסוף שבר מספר 4 כ"הל" והשלים "בראשת נחשת הל[בנן...]". המלך הנזכר בכתובת אינו חירם הראשון מצור אלא חירם השני, שמלך בתקופת תגלת-פלאסר השלישי.
הכתובת פורסמה בקורפוס הכתובות השמיות כרך I, כתובת 5, ובכתובות כנעניות וארמיות כ-KAI 31.
אנתוני טורפל
אנתוני ג'וזף טורפל (באנגלית: Anthony Turpel; נולד ב-26 בינואר 2000) הוא שחקן קולנוע וטלוויזיה אמריקאי.
ביוגרפיה.
טורפל נולד וגדל בלוס אנג'לס.
קריירה.
הופעת הבכורה שלו בטלוויזיה הייתה בשנת 2015 בסדרת הנוער האמריקאית "הסוכן הנרי" בתפקיד סטיב. באותה שנה התארח בסדרות הטלוויזיה "קומדי באנג! באנג!" ו"במשפחות הכי טובות".
בין השנים 2016–2018 שיחק באופרת הסבון, "צעירים חסרי מנוח". הוא הופיע ב-95 מפרקי הסדרה. על משחקו בסדרה היה מועמד לפרס אמי לבידור בפריים טיים בקטגוריית השחקן הצעיר יוצא מן הכלל בסדרת דרמה.
בשנת 2019 הופיע בשני פרקים של הסדרה "מוקד 911". באותה שנה הופיע בסדרת הטלוויזיה "No Good Nick".
בשנת 2021 שיחק בתפקיד אורח בסדרת הטלוויזיה "החיים עצמם". באותה שנה החל לשחק בתפקיד ראשי בסדרת הטלוויזיה "באהבה, ויקטור", סדרת טלוויזיה אמריקאית מסוגת קומדיית נעורים-להט"בית המהווה ספין אוף לסרט "באהבה, סיימון" משנת 2018.
אדוארד פון שטיינלה
אדוארד יאקוב פון שטיינלה (גרמנית: Edward Jakob von Steinle; 2 ביולי 1810, וינה – 19 בספטמבר 1886, פרנקפורט) היה צייר אוסטרי שפעל בעיקר בגרמניה. הוא היה חבר בתנועת הנצרתיים.
חיים.
אדוארד פון שטיינלה למד ציור אצל אביו שהיה אמן בווינה. בהמשך הוא למד בווינה באקדמיה לאמנות והמשיך אצל לאופולד קופנוויזר. בשנים 1828–1834 הוא התגורר ברומא.
לאחר חזרה מרומא פון שטיינלה תוך זמן קצר עבר לפרנקפורט בו קיבל הזמנה לעשות מספר ציורים בכנסיית הארמון של אציל מקומי. לפני תחילת העבודות פון שטיינלה עבר השתלמות אצל פטר פון קורנליוס. בשנים 1838–1842 הוא השלים את העבודה. הוא היה חבר קרוב של פיליפ פייט והחליט להישאר בפרנקפורט.
בשנת 1850 פון שטיינלה קיבל משרה של פרופסור באקדמיה לאמנות בפרנקפורט. פרדיננד בקר היה בין תלמידיו.
במקביל הוא עבד על ציורים עבור כנסיות בקלן, מינכן, אאכן וטריר. בשנת 1875 הוא השלים ציורים עבור קתדרלת שטרסבורג.
בנוסף לציורים עבור כנסיות פון שטיינל עשה איורים לספרי ויליאם שייקספיר וקלמנס ברנטנו.
על תרומתו לתרבות בשנת 1883 הוענק לפון שטיינלה עיטור מקסימיליאן.
צבי וייס
צבי וייס הוא זמר, חזן ובעל תפילה חסידי-ישראלי.
ביוגרפיה.
וייס נולד בשנת תשמ"ו בניו יורק, ולאחר 6 שנים עלה לארץ. אביו הוא הזמר יהונתן וייס. וייס למד אצל החזן לאנטוש, ולאחר מכן במכון תל אביב לחזנות.
וייס משמש כחזן הראשי בבית הכנסת הגדול בירושלים.
וייס מגיש את תוכנית החזנות של רדיו קול חי.
בשנת 2012 הוציא את אלבום הבכורה שלו - "ריבונו של עולם". באלבום ישנם יצירות הקשורות בעיקר לספירת העומר. ליוו את האלבום מקהלת "ידידים", והמעבד מנחם בריטובסקי.
בשנת 2017 הוציא את אלבומו השני - "אוצר", ובו מלחניו של הרב בן-ציון שנקר. וייס מארח באלבום את הזמרים גדעון לוין, יצחק מאיר, יעקב מוצן ודביר שפיגל. את האלבום הוציא בחברת התקליטים דברי שיר.
החל מפברואר 2022 שופט וייס בתוכנית הריאלטי - "המלחינים" בהנחייתו של מנחם טוקר, לצד הזמרים משה קליין ומשה פלד.
LOL (אלבום של בסהאנטר)
LOL (נכתב: ) הוא אלבום האולפן השני של המוזיקאי השוודי בסהאנטר. האלבום יצא לאור ב-28 באוגוסט 2006 על ידי חברות התקליטים וורנר מיוזיק גרופ ו-Ultra Music. מתוך האלבום יצאו ארבעה סינגלים.
רקע ופיתוח.
בנובמבר 2015 הודיע בסהאנטר שהוא עובד על אלבום חדש. בסהאנטר עבד על האלבום במשך שלוש וחצי שבועות באולפן הפרטי שלו Basshunter Studio ובאולפן PJ Harmony Studio. כל שירי האלבום הופקו על ידו, למעט שלושה אשר הופקו יחדיו עם PJ Harmony.
בראיון לאחר צאתו של האלבום, אמר בסהאנטר שבמקור תוכנן אלבום המשך בשם "ROFL" או "KTHXBYE" אשר היה אמור לצאת בחינם, אך בעקבות החוזה שלו עם חברת ההפקה הוא לא עשה זאת.
איוב אל-כעבי
איוב אל-כעבי (בערבית: أيوب الكعبي; נולד ב-25 ביוני 1993) הוא כדורגלן מרוקאי בעמדת החלוץ בהטאייספור.
קריירת מועדונים.
אל-כעבי נולד בקזבלנקה וגדל בשכונת אל-באייה. אל-כעבי התחיל את הקריירה שלו בגיל 16 כאשר הצטרף לראסינג קזבלנקה. תחילה שיחק כמגן שמאלי, אך כאשר הצטרף לקבוצה הבוגרת הפך לחלוץ. בעונת סיים כמלך שערי הליגה השנייה עם 25 שערים.
בקיץ אל-כעבי חתם בנהדאת ברקאן, עמה זכה בגביע בסיום העונה.
בשנת , אל-כעביחתם בחביי צ'יינה פורצ'ן מליגת העל הסינית תמורת 6.5 מיליון אירו, בה שיחק עם אסקיאל לאבצי וחאבייר מסצ'ראנו. ב-2 באוגוסט, אל-כעבי כבש את שערו הראשון בקבוצה בניצחון נגד בייג'ינג גואואן.
ביולי , אל-כעבי הושאל לווידאד קזבלנקה.
בספטמבר חזר לקדנציה שלישית בווידאד כשחקן חופשי. את עונתו היחידה במועדון, סיים עם 18 שערים.
בשנת , אל-כעבי חתם לשנתיים בהטאייספור מליגת העל הטורקית. ב-23 באוגוסט 2021 ערך את הופעת הבכורה שלו בקבוצה בהפסד 2-1 לגלאטסראיי. ב-28 באוגוסט כבש את שער הבכורה שלו בקבוצה בניצחון 0-5 נגד אלניאספור. ב-27 בפברואר 2022 הבקיע שלושער בניצחון 2-5 נגד ייני מלאטיספור.
קריירה בינלאומית.
ב-13 בינואר 2018 אל-כעבי ערך את הופעת הבכורה שלו בנבחרת מרוקו במשחק נגד וכבש בו צמד. 4 ימים לאחר מכן כבש שלושער בינלאומי ראשון במשחק נגד . במאי נכלל בסגל הנבחרת לקראת מונדיאל 2018.
אל-כעבי זכה פעמיים עם הנבחרת באליפות האומות האפריקאיות וסיים כמלך שערי הנבחרת (5 שערים) במסגרת הסיבוב השני של מוקדמות מונדיאל 2022.
סימונה פונטקיו
סימונה פונטקיו (באיטלקית: Simone Fontecchio; נולד ב-9 בדצמבר 1995) הוא כדורסלן איטלקי המשחק ביוטה ג'אז מליגת ה-NBA בעמדת הסמול פורוורד.
קריירת נוער.
פונטקיו שיחק בקבוצת הנוער של וירטוס בולוניה, וזכה איתה באליפות איטליה עד גיל 17 ב-2011/12 ועד גיל 19 באותה שנה וב-2012/13.
קריירה מקצוענית.
פונטקיו עלה מהקבוצה עד גיל 19 של בולוניה לקבוצה הבוגרת מליגת העל האיטלקית ב-2012/13, ושיחק לסירוגין בין שתי הקבוצות במהלך העונה.